แชร์ความรู้การเงิน
โดย...ชัตน์วรี shewarat@hotmail.com
23 ก.ค. 2558

โดย...ชัตน์วรี [email protected]
ในยุคดิจิทัลออนไลน์ ธนาคารพาณิชย์ไม่เพียงแข่งขันการนำเสนอผลิตภัณฑ์ทางการเงินต่างๆ ทั้งเงินฝาก เงินลงทุน และสินเชื่อประเภทต่างๆ เท่านั้น 
แต่ยังเห็นการแข่งขันด้านการให้ความรู้และเป็นที่ปรึกษาการบริหารเงินลงทุน การออม ฯลฯ ผ่านช่องทางออนไลน์ในสื่อดิจิทัลต่างๆ ทั้งเว็บไซต์ เฟซบุ๊ก และไลน์ ในรูปแบบบทความ และอินโฟกราฟฟิก รวมทั้งจัดเวทีสัมมนากลุ่มย่อยตามหัวข้อที่น่าสนใจ เพื่อตอบโจทย์ไลฟ์สไตล์ของผู้บริโภค มารู้จัก “ช่องทางความรู้การเงิน” 
K-Expert - ธนาคารกสิกรไทย ได้ผลักดัน K-Expert ภายใต้แนวคิดการเป็น Advisory Banking ให้คำแนะนำและส่งเสริมด้านการออมในรูปแบบต่างๆ แก่ลูกค้าและประชาชนทั่วไปเพื่อตอกย้ำภาพลักษณ์กสิกรไทย ในฐานะผู้นำด้านที่ปรึกษาทางการเงิน ทั้งนี้เป้าหมายของ K-Expert คือ เมื่อลูกค้าต้องการได้รับคำแนะนำทางการเงินแล้ว ต้องนึกถึงทีม K-Expert ของกสิกรไทยเป็นอันดับแรก (Top of Mind) 
krungsri GURU (กรุงศรี กูรู) - ธนาคารกรุงศรีอยุธยา เปิดพื้นที่ใหม่บนเว็บไซต์ krungsri.com มีบทความด้านการเงินและธุรกิจจากนักเขียน-บล็อกเกอร์ชื่อดัง มาถ่ายทอดประสบการณ์มุมมองด้านการเงิน ทั้งการลงทุน การออม
SCB Easy - ธนาคารไทยพาณิชย์ ใช้ช่องทางไลน์ เพื่อเข้าถึงไลฟ์สไตล์ยุคดิจิทัล โดยมีการอัพเดทเกร็ดความรู้ข้อคิดทางการเงินที่น่าสนใจใกล้ๆ ตัว และข้อมูลข่าวสารสิทธิประโยชน์จากธนาคารให้ลูกค้า
Money Tutor - ธนาคารกรุงเทพ เป็นการเขียนบทความในเว็บไซต์ของธนาคารกรุงเทพ มีสาระการเงินน่ารู้ โดยใช้แนวความคิด วางรากฐานการออม ติวแนวทางการบริหารเงินสู่ความมั่นคงอย่างยั่งยืน
KTB care - ธนาคารกรุงไทย นำเสนอเคล็ดลับการบริหารเงินออม การลงทุน พร้อมทั้งเสนอโปรโมชั่นต่างๆ ผ่านช่องทางเฟซบุ๊กและไลน์
แม้ว่าเนื้อหาการให้ความรู้ของแต่ละธนาคารจะคล้ายกัน แต่รูปแบบการนำเสนอด้วยการใช้อินโฟกราฟฟิก ที่เข้าใจง่าย และตอบโจทย์ไลฟ์สไตล์ผู้บริโภคได้มากที่สุด สร้างความโดดเด่น และแชร์ต่อกันมากๆ ในโลกออนไลน์ ช่วยเสริมภาพลักษณ์ความน่าเชื่อถือขององค์กรให้เป็นที่รู้จัก ในที่สุดก็ตามมาด้วยการเลือกใช้ผลิตภัณฑ์การเงินของธนาคาร ลูกค้าก็ได้ประโยชน์ มีความรอบรู้ด้านการเงินมากขึ้น